Ir-Regolament tal-Kummissjoni (KE) Nru 1724/2003
tad-29 ta' Settembru 2003
li jemenda għat-23 darba ir-Regolament tal-Kunsill (KE) Nru 881/2002 li jimponi ċertu miżuri speċifiċi kontra ċertu persuni u entitajiet assoċjati ma' Usama bin Laden, in-network ta' l-Al-Qaeda u it-Taliban, u li jħassar ir-Regolament tal- Kunsill (KE) Nru 467/2001
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 881/2002 tas-27 ta' Mejju 2002 881/2002 li jimponi ċertu miżuri speċifiċi kontra ċertu persuni u entitajiet assoċjati ma' Usama bin Laden, in-network ta' l-Al-Qaeda u it-Taliban, u li jħassar ir-Regolament tal- Kunsill (KE) Nru 467/2001 u li jipprojbixxi l-esport ta' ċertu merkanzija u servizzi lill-Afganistan, li ssaħħaħ il-projbizzjoni kontra kwalunkwe safar u li testendi għall-iffriżar ta' fondi u riżorsi finanzjarji fil-qasam tat-Taliban, Afganistan [1] hekk kif l-aħħar emendat bir-Regolament tal-Kummisjoni (KE) Nru 1607/2003 [2], u b'mod partikolari l-Artikolu 7(1) l-ewwel inċiż tiegħ,
Billi:
(1) l-Anness I tar-Regolament (KE) Nru.881/2002 jelenka l-persuni, gruppi u entitajiet li huma milquta mill-iffriżar ta' l-assi u rizorsi ekonomiċI msemmiija f'dak ir-Regolament.
(2) Fit- 23 ta' Settembru 2003 il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti ddeċida li jemenda l-elenku ta' persuni, gruppi u entitajiet li għalihom tapplika il-friża ta' l-assi u tar-Riżorsi ekonomiċi. Għaldaqstant, l-Anness I għandu jiġi emendat kif xieraq.
(3) Sabiex ikun żgurat illi l-miżuri msemmija f'dan ir-Regolament ikunu effettivi, dan ir-Regolament għandu jiġi fis-seħħ immedjatament,
ADOTTAT DAN IR-REGOLAMENT:
Artikolu 1
L-Anness I tar-Regolament (KE) Nru 881/2002 huwa hawnhekk emendat skond l-Anness ta' dan ir-Regolament.
Artikolu 2
Dan ir-Regolament għandu jidħol fis-seħħ fil-ġurnata tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-29 ta' Settembru 2003.